Aivan ihana paikka ja ilmapiiri hieman irti San Sebastianin keskustan vilinästä, kukkulan huipulla. Asuimme huoneessa numero 2 kaksi viikkoa, ja täytyy sanoa, että paikka soveltuu erinomaisesti myös pidempään oleskeluun. Huone on siisti, sänky hyvä ja yleiset tilat viihtyisät (yhteinen kylpyhuone ei haitannut yhtään ja isossa jääkaapissa on kylmää juotavaa omakustannushintaan limuista viineihin ja kuohuviineihin sekä tilaa omille ruokatarvikkeille). Mukava terassi ja piha-alue, jossa voi istuskella auringossa tai varjossa. Vaikka asunto on kaupungin keskustan ulkopuolella, sieltä on erinomaiset yhteydet kaupunkiin (bussit kulkevat muutaman minuutin välein) ja keskustasta pääsee busseilla minne tahansa muualle baskialueella; Bilbaoon, rannikon idyllisiin pikkukyliin Pasaiaan, Zarauthiin, Getaiaan, Getariaan, Mutrikuun, Ondarraoon jne. Asier on todellinen supermajoittaja aina varauksesta uloskirjautumiseen. Hän puhuu erinomaista englantia. Saimme häneltä hyviä vinkkejä mitä tehdä ja missä käydä. Monia sellaisia joita ei löydä oppaista. Kannattaa kysyä!